SET ปิดเย็นลบ 8 จุด ตามตปท. เซ่นราคาน้ำมันร่วงกดดันหุ้นพลังงาน
SET ปิดเย็นลบ 8 จุด ตามตปท. เซ่นราคาน้ำมันร่วงกดดันหุ้นพลังงาน โดยดัชนีปิดตลาดวันนี้ ที่ระดับ 1,663.56 จุด ลบ 8.19 จุด หรือ 0.49% มูลค่าการซื้อขาย 5.3 หมื่นล้านบาท
26 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,663.56 จุด ลบ 8.19 จุด หรือ 0.49% มูลค่าการซื้อขาย 5.3 หมื่นล้านบาท
10 หุ้นกดดัชนีวันนี้

น.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียส่วนใหญ่ปรับตัวลง เช่นเดียวกับตลาดในยุโรปที่เทรดบ่ายนี้ต่างก็ติดลบกัน
โดยรับแรงกดดันจากราคาน้ำมันปรับตัวลงหลังประธานาธิบดีโดนัลด์ ทรัมป์แห่งสหรัฐฯ ได้กดดันให้กลุ่มประเทศผู้ส่งออกน้ำมัน (โอเปก) ให้ระงับการปรับขึ้นราคาน้ำมัน โดยระบุว่า ไม่สามารถรับมือกับราคาน้ำมันที่พุ่งสูงขึ้นได้ ทำให้ไปกดดันหุ้นในกลุ่มพลังงาน
นอกจากนี้ หุ้นรายตัวก็เคลื่อนไหวตามผลประกอบการที่ประกาศออกมา อย่างหุ้น BEAUTY ที่งบฯออกมาแย่ก็ทำให้ราคาหุ้นปรับตัวลงไปแรง ส่วนในทางเทคนิคแสดงให้เห็นภาพของการย่ำฐานเล็กน้อยหลังทะลุ 1,667 จุดขึ้นไปได้แต่ยังติดแนวต้าน 1,670 จุดอยู่
แนวโน้มการลงทุนในวันพรุ่งนี้ (27 ก.พ.) คาดว่าภาพตลาดฯคงเป็นลักษณะของการของซิกแซกขึ้น ซึ่งยังมองตลาดฯเป็นบวกอยู่ เพียงแต่อาจมีพักฐานบ้างเป็นระยะ แต่พรุ่งนี้ตลาดอาจเป็นลักษณะ Wait &amp; See จากปัจจัยทางการเมือง ที่ศาลรัฐธรรมนูญจะพิจารณาเรื่องการยุบพรรคไทยรักษาชาติ บางส่วนอาจต้องการอดูความชัดเจนเรื่องนี้ก่อน
พร้อมให้แนวรับ 1,660 จุด ส่วนแนวต้าน 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY มูลค่าการซื้อขาย 4,198,470.60 ล้านบาท ปิดที่ 6.95 บาท ลดลง 1.25 บาท
PTT มูลค่าการซื้อขาย 2,768,147.42 ล้านบาท ปิดที่ 49 บาท ลดลง 0.75 บาท
PTTGC มูลค่าการซื้อขาย 2,321,666.88 ล้านบาท ปิดที่ 73.25 บาท ลดลง  1 บาท
ADVANC มูลค่าการซื้อขาย 1,956,480.05 ล้านบาท ปิดที่ 183.50 บาท เพิ่มขึ้น 4 บาท
CPALL มูลค่าการซื้อขาย 1,643,654.58 ล้านบาท ปิดที่ 80 บาท ลดลง 0.25 บาท
ตลาดหุ้นเอเชีย
